**Προτεινόμενες τροπολογίες των κ. Ειρήνης Χαραλαμπίδου και Γιώργου Κουκουμά εκ μέρους της κοινοβουλευτικής ομάδας ΑΚΕΛ-Αριστερά-Νέες Δυνάμεις για την πρόταση νόμου «Ο περί της Σεξουαλικής Διαπαιδαγώγησης και της Διαδικασίας Διακοπής Ανεπιθύμητης Κύησης Νόμος του 2019»**

**---------------**

|  |  |
| --- | --- |
| Α. | Γίνεται εισήγηση για τροποποίηση του άρθρου 2 της πρότασης νόμου με την αντικατάσταση στην ερμηνεία του όρου «εμπλεκόμενοι φορείς» της φράσης «μη κυβερνητικές οργανώσεις που δραστηριοποιούνται στον τομέα της διαπαιδαγώγησης επί όλων των πτυχών της σεξουαλικότητας και της σεξουαλικής υγείας» με τη φράση «τον Κυπριακό Σύνδεσμο Οικογενειακού Προγραμματισμού».  |
|  |  |  |
|  | **Επεξήγηση:** |
|  | Με την προτεινόμενη τροπολογία σκοπείται ο καθορισμός των εμπλεκόμενων φορέων εξαντλητικά.  |
|  |  |
| Β. | Γίνεται εισήγηση για αντικατάσταση του άρθρου 6 της πρότασης νόμου με το ακόλουθο άρθρο: |
|  |  |
|  | «Σύστημα παρακολούθησης και σύστημα αξιολόγησης της παρεχόμενης ολιστικής σεξουαλικής διαπαιδαγώγησης.  | 6.-(1) Η αρμόδια αρχή εφαρμόζει σύστημα παρακολούθησης της παρεχόμενης ολιστικής σεξουαλικής διαπαιδαγώγησης και των προγραμμάτων και διαλέξεων που προβλέπονται στις διατάξεις του άρθρου 4, καθώς και σύστημα συνεχούς ποιοτικής και ποσοτικής αξιολόγησης της αποτελεσματικότητάς τους με την ουσιαστική συμμετοχή των παιδιών και εκπαιδευτικών. |
|  |  |  |
|  |  |  (2) Η αρμόδια αρχή το αργότερο μέχρι το τέλος Μαρτίου κάθε έτους υποβάλλει στη Βουλή των Αντιπροσώπων ετήσια έκθεση αναφορικά με τα αποτελέσματα της αξιολόγησης της παρεχόμενης ολιστικής σεξουαλικής διαπαιδαγώγησης και των σχετικών προγραμμάτων κατάρτισης των εκπαιδευτικών για το προηγούμενο έτος.». |
|   |  |  |
|  | **Επεξήγηση:** |
|  | Με την προτεινόμενη τροπολογία σκοπείται η θεσμοθέτηση αφενός της υποχρέωσης της αρμόδιας αρχής να εφαρμόζει σύστημα παρακολούθησης της παρεχόμενης σεξουαλικής διαπαιδαγώγησης και των προγραμμάτων κατάρτισης των εκπαιδευτικών, καθώς και σύστημα συνεχούς ποιοτικής και ποσοτικής αξιολόγησης της αποτελεσματικότητας της εν λόγω διαπαιδαγώγησης και των προγραμμάτων κατάρτισης, και αφετέρου της υποχρέωσης της αρμόδιας αρχής για υποβολή στη Βουλή των Αντιπροσώπων ετήσιας έκθεσης αναφορικά με τα αποτελέσματα της πιο πάνω αξιολόγησης.  |
|  |   |
| Να γίνουν οι συνακόλουθες νομοτεχνικές διορθώσεις. |

Αρ. Φακ.: 23.02.060.092-2019

ΝΠ/ΓΧ